බෞද්ධ උරුමය ආරක්ෂා කිරීම පිළිබඳ කතා කරන භික්ෂූන් දෝෂදර්ශනයට ලක් කිරීම රට විනාශය කරා රැගෙන යන කුමන්ත්‍රණකරුවන්ගේ ක්‍රියාවක් බව මහා සංඝරත්නය ප්‍රකාශ කරති.රට තුළ ඇතිවන විවිධ ගැටලු සම්බන්ධයෙන් නිවැරදි තොරතුරු සොයා බලා වගකීමෙන් වාර්තා කිරීම සියලු මාධ්‍යයන්ගේ යුතුකම බවත් උන්වහන්සේලා පැවසූහ.අස්ගිරි මහා විහාර පාර්ශවයේ කාරක සංඝ සභික ආචාර්ය මැදගම ධම්මානන්ද නාහිමි , මහාචාර්ය ඉඳුරාගාරේ ධම්මරතන හිමි , මහාචාර්ය අගලකඩ සිරිසුමන හිමි , ආචාර්ය මැදගොඩ අභයතිස්ස හිමියන්ගේ සහභාගිත්වයෙන් ඊයේ (03) සමස්ත ලංකා බෞද්ධ මහා සම්මේලනයේ පැවැති මාධ්‍ය හමුවේදී මේ කරුණු අනාවරණය විය.මෙහිදී අදහස් දක්වමින් ආචාර්ය මැදගම ධම්මානන්ද නාහිමියෝ ප්‍රකාශ කළේ, බෞද්ධයාට ඇතිවී තිබෙන ගැටලු පිළිබඳ තරුණ භික්ෂූන් වහන්සේලා සමඟ ඉදිරියේදී කථිකාවක් ආරම්භ කරන බවයි.රට තුළ ක්‍රියාත්මක වන අන්තවාදී කණ්ඩායම් පිළිබඳ දැඩිව සොයා බලන්න ඕනෙ.